EkBass/fiwiki-20250220-pages-articles huggingface dataset:
Bror Hjorth

Bror Hjorth (tai Hjort, 22. huhtikuuta 1894 Älvkarleby, Upsalan lääni – 1968) oli ruotsalainen kuvanveistäjä, taidemaalari ja piirtäjä. Hän opiskeli Pariisissa vuosina 1921–1924, ja siellä hän arvioiden mukaan opettajaltaan sai taipumuksen arkkitehtoniseen yksinkertaisuuteen, rytmiseen jännitykseen sekä pintakäsittelyn karkeuteen ja ilmaisuvoimaisuuteen. Pariisissa Hjorthiin vaikuttivat myös primitiivinen taide, naivismi sekä kubismi, varsinkin Pablo Picasso.Kodin suuri tietosanakirja, osa 4 vuodelta 1979, s. 265 Hjorthin taide liittyy kuitenkin ennen kaikkea ruotsalaiseen kansanelämään ja talonpoikaiskulttuuriin. Kansanelämää hän kuvasi rehevän naivistisesti. Hän sai merkittäviä vaikutteita Ruotsin kansantaiteesta. Hänen pelkistetyt veistoksensa ja maalatut puureliefinsä ovat monumentaalisia ja rytmisesti rakenteellisiaWSOY:n Iso Tietosanakirja, osa 3 vuodelta 1995, s. 266. Hjorth teki myös Jukkasjärven kirkon alttariptyykissä olevat Lars Levi Laestadiuksen herätystyötä kuvaavat puukohokuvat. Hän oli Tukholman taidekorkeakoulun piirustuksen professori vuosina 1949–1959 ja vuonna 1956 perustetun Upsalan kuvanveistokoulun opettajaBror Hjorth, Svenskt biografiskt lexikon. == Lähteet == == Aiheesta muualla == Luokka:Ruotsalaiset kuvanveistäjät Luokka:Ruotsalaiset taidemaalarit Luokka:Ruotsalaiset professorit Luokka:Vuonna 1894 syntyneet Luokka:Vuonna 1968 kuolleet
Kunyu

Kunyu (, pinyin: Kūnyù Shì) on piirikuntatason kaupunki Sinkiangin uiguurien autonomisella alueella Kiinassa. Se sijaitsee maantieteellisesti Hotanin prefektuurissa, mutta on autonomisen alueen suoraan hallinnassa. Kaupunki on Xinjiangin tuotanto- ja rakennuskomennuskunnan 14. divisioonan perustama ja hallitsema alue. Tammikuussa 2016 Kiinan hallitus on hyväksynyt Kunyun kaupungin perustamisen. Kaupunki kattaa 687,13 neliökilometriä ja se koostuu 20 erillisesta alueesta. Kaupungin väkiluku on 47 500 (vuonna 2015). Kaupungin keskusta sijtaisee 78 kilometriä Hotanista länteen ja 380 kilometriä Kašgarista kaakkoon. Kašgar-Hotan -rautatie ja valtatie 315 kulkevat kaupungin läpi. == Lähteet == Luokka:Xinjiangin kaupungit Luokka:Kiinan piirikuntatason alueet
Phitsanulok

Phitsanulok () on samannimisen provinssin pääkaupunki Pohjois-Thaimaassa. Kaupunki sijaitsee noin 390 kilometriä pohjoiseen Bangkokista. Nanjoki virtaa kaupungin läpi. Kaupungin tunnetuin nähtävyys on 1300-luvulla rakennettu buddhalaistemppeli Wat Phra Si Rattana Mahathat. ==Lähteet== ==Aiheesta muualla== Luokka:Thaimaan kaupungit
My Girlfriend Is a Gumiho

My Girlfriend Is a Gumiho (, ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Seung-gi ja Shin Min-ah. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset komediasarjat Luokka:SBS:n televisiosarjat
Neon naege banhaesseo

Neon naege banhaesseo (, ) on televisioyhtiö MBC:n esittämä eteläkorealainen TV-sarja. Sen päärooleissa ovat Park Shin-hye, Jung Yon-hwa ja Song Chan-eui. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:MBC:n televisiosarjat
Kirsi Pimiä

Kirsi Pimiä (s. 1963 Valkeakoski) on suomalainen oikeustieteen kandidaatti ja varatuomari, joka toimi yhdenvertaisuusvaltuutettuna 15. toukokuuta 2015 alkaneella viisivuotiskaudella. Hän toimi sisäministeriön kansliapäällikkönä 2/2020 - 1/2025. Kansliapäälliköiden kausi kestää viisi vuotta. Pimiän nimitystä kansliapäälliköksi on pidetty poliittisena virkanimityksenä. Pimiä valmistui oikeustieteen kandidaatiksi Turun yliopistosta vuonna 1992. Pimiä on toiminut erityisasiantuntijana Suomen pysyvässä edustustossa EU:ssa (2001–2003), valiokuntaneuvoksena (2003–2007, 2009–2011, 2015) sekä EU- asioiden yksikön päällikkönä valtioneuvoston kansliassa (2012–2013). Vuosina 2013–2014 Pimiä toimi oikeusministeriössä demokratia-, kieli- ja perusoikeusasioiden yksikön johtajana. Pimiä on myös toiminut oikeusministeri Tuija Braxin erityisavustajana (2007–2008) sekä vihreiden eduskuntaryhmän juristina. == Lähteet == Luokka:Suomalaiset virkamiehet Luokka:Sisäministeriön kansliapäälliköt Luokka:Suomalaiset juristit Luokka:Erityisavustajat Luokka:Vuonna 1963 syntyneet Luokka:Elävät henkilöt
TUL Cup 2016

TUL Umbro-cup 2016 oli 75. kerran pelattu Suomen Työväen Urheiluliiton jalkapallomestaruuskilpailu, joka järjestettiin cup-muotoisena keväällä 2016. Turnaukseen ilmoittautui seitsemän joukketta, joista Tampereen Pallo-Veikot pääsi suoraan välieriin. Tampereella 24. huhtikuuta pelatussa loppuottelussa TPV voitti Toejoen Veikot maalein 5–1. Kilpailu oli nimetty sponsorina toimivan urheiluvälinevalmistaja Umbron mukaan. == Ottelut == === 1. kierros === === Välierät === 1 pelattiin 2×40 min. === Pronssiottelu === === Finaali === == Mestarit == TUL Cupin otteluissa esiintyneet TPV:n pelaajat: Mikko Kruuti (mv), Jani-Petteri Soininen (mv), Rudi Dieter, Eino-Veikko Ek, Niko Hasa, Matti Jokinen, Joona Kaikuranta, Oskari Kantanen, Niko Kiiveri, Mohamed Koroma, Sergei Korsunov, Valtteri Käpyaho, Tuomas Majuri, Juho Mattila, Jari Nikkilä, Salomo Ojala, Tommi Smeets, Aleksandr Starovoitov, Teemu Syrjänen, Risto Vihinen, Tomi Ylinen. Valmentajat: Anssi Ylinen ja Jukka Listenmaa. == Lähteet == Luokka:TUL Cup Luokka:Vuoden 2016 jalkapallo
Karl von Goebel

Karl von Goebel (1855–1932) oli saksalainen kasvitieteilijä, professori viimeksi Münchenissä vuodesta 1891. Hän oli kasviorganologian perustaja. Hän tutki johtojänteellisten kasvien muotoa ja kehitystä sekä sitä, miten tehtävä kasveissa vaikuttaa muotoonOtavan Suuri Ensyklopedia, s. 2782. Von Goebelin teoksia ovat muiden muassa Vergleichende Entwickelungsgeschichte der Pflanzenorgane (2 painosta 1892), Pflanzenbiologische Schilderungen (2 nidettä 1889–1893), Organographie der Pflanzen (2 painosta 1913–1922, 3 nidettä) sekä Experimentelle Morphologie der Pflanzen (1908). Hän toimitti aikakauskirjoja Flora vuodesta 1889 ja Botanische Abhandlungen vuodesta 1922.Iso tietosanakirja, osa 3 vuodelta 1932, palstat 1328–1329 == Lähteet == Luokka:Saksalaiset kasvitieteilijät Luokka:Vuonna 1855 syntyneet Luokka:Vuonna 1932 kuolleet
Cygnus CRS Orb-3

Cygnus CRS Orb-3 (myös Orbital Sciences CRS Flight 3) oli Orbital Sciencesin aiottu rahtilento kansainväliselle avaruusasemalle lokakuussa 2014. Cygnus- rahtikapseli laukaistiin Antares-raketilla, joka kuitenkin räjähti joitakin sekunteja laukaisun jälkeen. Lento kuului NASAn Commercial Resupply Services -ohjelmaan. ==Aiheesta muualla== *NASA Commercial Resupply Launch hub Luokka:Vuoden 2014 avaruustoiminta
Allyylialkoholi

Allyylialkoholi (C3H6O) on yksinkertaisin tyydyttymättömiin alkoholeihin kuuluva orgaaninen yhdiste. Yhdistettä käytetään kemianteollisuudessa valmistettaessa muita orgaanisia yhdisteitä ja polymeerejä. ==Ominaisuudet== Huoneenlämpötilassa allyylialkoholi on väritöntä ja pistävänhajuista nestettä. Yhdiste liukenee erittäin hyvin veteen, etanoliin ja muihin poolisiin orgaanisiin liuottimiin, dietyylieetteriin ja aromaattisiin liuottimiin ja hieman vähäisemmässä määrin alifaattisiin hiilivetyihin. Allyylialkoholi muodostaa veden kanssa atseotrooppisen seoksen, joka sisältää 72,4 massaprosenttia allyylialkoholia ja kiehuu 88,6 °C:n lämpötilassa. Allyylialkoholi voidaan hapettaa joko akroleiiniksi, glyseroliksi tai glysidoliksi. Yhdiste reagoi myös halogeenien kanssa ja tetrakloorimetaani reagoi allyylialkoholin kanssa muodostaen 2,4,4,4-tetrakloori-1-butanolia. Yhdiste reagoi kiivaasti hapettimien kanssa, mutta ei kuitenkaan polymeroidu itsestään kovin helposti muista tyydyttymättömistä alkoholeista poiketen. Polymeroitumista tapahtuu vasta kuumennettaessa sen vesiliuoksia yli 100 °C:n lämpötilaan.Nobuyuki Nagato: Allyl Alcohol and Monoallyl Derivatives, Kirk- Othmer Encyclopedia of Chemical Technology, John Wiley & Sons, New York, 2004. Viitattu 22.2.2016Ludger Krähling, Jürgen Krey, Gerald Jakobson, Johann Grolig & Leopold Miksche: Allyl Compounds, Ullmann’s Encyclopedia of Industrial Chemistry, John Wiley & Sons, New York, 2000. Viitattu 22.2.2016 Allyylialkoholi on suhteellisen myrkyllinen yhdiste ja ärsyttää ihoa, hengitysteitä sekä silmiä aiheuttaen muun muassa kyynelvuotoa, pääkipua ja huonovointisuutta. Viitattu 22.2.2016 ==Valmistus ja käyttö== Ensimmäisen kerran allyylialkoholia valmistivat Auguste Cahours ja August Hofmann vuonna 1856 käsittelemällä allyylijodidia hydroksidiliuoksella. Nykyään yhdisteen teollinen valmistus perustuu neljään tapaan. Näitä ovat allyylikloridin hydrolysointi emäksisissä vesiliuoksissa, propeenin hapetus akroleiiniksi ja akroleiinin pelkistys isopropanolin avulla, propyleenioksidin isomerointi litiumfosfaatin katalysoimana sekä propeenin, etikkahapon ja hapen välinen palladiumin katalysoima reaktio allyyliasetaatiksi, joka hydrolysoidaan allyylialkoholiksi ja etikkahapoksi. Yhdistettä voidaan valmistaa myös pelkistämällä propargyylialkoholia. Tärkein allyylialkoholin käyttökohde on glysidolin valmistus, josta valmistetaan edelleen muun muassa glyserolia, epoksideja ja muita orgaanisia yhdisteitä. Muita allyylialkoholista saatavia yhdisteitä ovat diallyylieetteri, muovien pehmentimenä käytettävät allyyliesterit, hydroformyloinnilla saatava 1,4-butaanidioli, polymeerit ja niiden monomeerit esimerkiksi diallyyliftalaatti ja allyylialkoholi-styreeni- kopolymeeri. Ainetta voidaan käyttää myös fungisidisena ja bakterisidisena säilöntäaineena. ==Lähteet== Luokka:Alkeenit Luokka:Primääriset alkoholit
Wat Phra Singh

Wat Phra Singh () on buddhalaistemppeli Chiang Main kaupungissa Pohjois- Thaimaassa. Temppeli perustettiin Lanna-kuningas Pha Yun kaudella 1345, jolloin valkoinen chedi rakennettiin. Chmwphrasingh0506c.jpg|Wihan Luang Watphrasinghmap.png|Alueen kartta Chmwphrasingh0506b.jpg|Temppelin kirjasto Phraputthasihing0005.jpg|Buddhapatsas Wat Pra Sing4 - panoramio.jpg|Valkoinen chedi ==Lähteet== ==Aiheesta muualla== Luokka:Thaimaan buddhalaiset temppelit
Iso Kivijärvi (Parkano, Mustajärvi)

Iso Kivijärvi on Pirkanmaalla Parkanossa Mustajärvellä tai Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Iso Kivijärvi on osa Vatajanjoen valuma-aluetta. == Maantietoa == Järven pituus on 900 metriä, leveys 300 metriä ja sen pinta-ala on 15 hehtaaria. Se sijaitsee Sompionevan turvetuotantoalueelta puoli kilometriä itään Välikankaan takana. Järven pikkuveli Vähä Kivijärvi on kuivatettu avosuoksi, jonka reunaan tuotantoalue rajautuu. Järvi jää kahden kangasmetsäalueen väliin ja suo-ojia laskee siihen pohjois- ja eteläpäässä. Eräs suo-ojista toimii samalla laskuojana, koska järven vedet laskevat pääasiassa noin 2,5 kilometriä suoalueen läpi Iso Pelijärveen. Rantaviivan pituus on 2 kilometriä. Järvi on matala, ja sen rannat ovat ruohottuneita ja soistuneita. Ilmakuvien perusteella järven keskiosat ovat heinittyneitä. Järven rannat ovat autiot. Eteläpuolelta järven ohittaa Hoseuksesta Mustajärvelle kulkeva yhdystie 13344. == Luonto == Järvi on matala ja ruohottunut järvi, johon laskee ympäristön suoalueen ja viereisen tuotantoalueen kuivatusojien vedet. Niiden vuoksi vesi on happamuusasteeltaan hapanta ja erittäin humuspitoista. Tämä on vaikuttanut veden happipitoisuuksiin negatiivisesti. Vuonna 1994 vedenlaatua tutkittiin kerran. Silloin kokonaistypen pitoisuus oli 1300 μg/l, kokonaisfosforin pitoisuus 86 μg/l (rehevä järvi) ja hapen kylläisyysaste 0%. Veden väriluku oli 400 Pt/l. == Historiaa == Niemen maatilan mailta Iso Kivijärven rannalta on löydetty liuskeestä valmistettu hiomakivi, jossa on reikä kantohinaa varten. Esineen ikää ei ole arvioitu, mutta se on todennäköisesti pudonnut veteen aikana, jolloin järvi tai meri peitti maat. Seutu on siten ollut kivikaudella asuttua. Järven rannasta noin 80 metriä itään päin sijaitsee historiallisen ajan jäännös Laurinkämppä, josta on jäljellä asunnon kivijalka. Vuoden 1959 painetussa peruskartassa kohteessa näkyy kahden lämmitettävän asunnon ja kolmen kylmän rakennuksen karttamerkit. Vuoden 1992 peruskartassa toinen lämmitettävistä rakennuksista on poistettu kartalta. Samassa kartassa vastarannan pellot on metsitetty uudelleen. Vähä Kivijärvi sijaitsee vajaan puolen kilometrin etäisyydellä Iso Kivijärvestä. Jo vuoden 1959 peruskartassa Vähä Kivijärven suolta oli kaivettu oja peltojen läpi Iso Kivijärveen, jonka seurauksena järvi on ajan mittaan soistunut umpeen. == Lähteet == Luokka:Vatajanjoen valuma-alue Luokka:Parkanon järvet
Haereul pumeun dal

Haereul pumeun dal (, ) on televisioyhtiö MBC:n esittämä eteläkorealainen TV- sarja. Sen päärooleissa ovat Kim Soo-hyun, Han Ga-in ja Jung Il-woo. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:MBC:n televisiosarjat
Arangsattojeon

Arangsattojeon (, ) on televisioyhtiö MBC:n esittämä eteläkorealainen TV- sarja. Sen päärooleissa ovat Lee Jong-gi, Shin Min-ah ja Yeon Woo-jin. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:MBC:n televisiosarjat
Seksihullut / Pekka Mutanen

Seksihullut / Pekka Mutanen on saman nimisten yhtyeiden split-albumi, joka julkaistiin 3. maaliskuuta 2015 levymerkillä Fuck CD’s. == Kappaleet == ;A-puoli: Seksihullut #Kissa elää kiitoksella #Muijan story #Viinameloni #Munamies on paska ;B-puoli: Pekka Mutanen # * The Beatlesejen tarina == Aiheesta muualla == * Seksihullut / Pekka Mutanen discogs.com -sivustolla Luokka:Vuoden 2015 split-albumit Luokka:Seksihullujen albumit
Eudora Welty

Eudora Alice Welty (13. huhtikuuta 1909 Jackson, Mississippi, Yhdysvallat – 23. heinäkuuta 2001 Jackson, Mississippi, Yhdysvallat) oli yhdysvaltalainen kirjailija. Hän kirjoitti romaaneja, novelleja ja esseitä. Hän kuului keskeisiin etelävaltalaiskirjailijoihin, ja hän on kuvannut Mississippin suistoaluetta taitavasti ja omaleimaisesti. Hänen proosassaan on vahva paikallissävy, ja siihen liittyy myös myyttistä symboliikkaa tuomaan salaperäisyyttä ja syvyyttä.Facta 2001, osa 18, palsta 35. WSOY 1986. Hänen novellistiikkaansa on verrattu Katherine Mansfieldiin ja Anton Tšehoviin. ==Palkinnot ja tunnustukset == * 1973 Pulitzerin palkinto teoksesta Optimistin tytär.Pulitzer-palkitut * 1986 National Medal of ArtsEudora Welty. Arts.gov * 1955 William Dean Howellsin mitali * 1991 Medal for Distinguished Contribution to American Letters (National Book Awards)Eudora Welty Accepts the 1991 Medal for Distinguished Contribution to American Letters, Nationalbook.org, viitattu 10.8.2021 * Weltyn synnyinkaupungin Jacksonin kaupunginkirjasto on nimetty Weltyn mukaan ==Suomennetut teokset== * Optimistin tytär (The Optimist’s Daughter). Suomentanut Heikki Salojärvi. Gummerus, 1989. ISBN 951-20-3277-5 ;Novellit * ”Vihreä verho” (A Curtain of Green), suom. Jouko Linturi, antologiassa: Amerikkalaisia kertojia: Valikoima Yhdysvaltain kirjallisuutta. Toimittanut Jarl Hellemann. Helsinki: Tammi, 1959. == Lähteet == ==Kirjallisuutta== * ==Aiheesta muualla== * Eudora Weltyn säätiö * Eudora Welty -seura Luokka:Yhdysvaltalaiset kirjailijat Luokka:Vuonna 1909 syntyneet Luokka:Vuonna 2001 kuolleet
Wilhelm Hansen

Jens Wilhelm Hansen (10. marraskuuta 1821 Kööpenhamina – 9. lokakuuta 1904 Kööpenhamina) oli tanskalainen musiikkikustantaja.Lauridsen, Finn H. – Tryde, Ove: Wilhelm Hansen (musikhandler). Dansk Biografisk Leksikon. 2011. Vuonna 1857 hän perusti Kööpenhaminaan liikkeensä Edition Wilhelm Hansen, joka ainakin 1970-luvulla oli Pohjoismaiden suurin. Sillä on ollut tytäryhtiöitä Oslossa, Tukholmassa sekä Frankfurt am Mainissa ja sisaryhtiö Lontoossa. Sillä on ollut merkittävä osuus suomalaisenkin musiikin kustannustoiminnassa. == Lähteet == Luokka:Musiikkialalla toimivat henkilöt Luokka:Tanskalaiset henkilöt Luokka:Vuonna 1821 syntyneet Luokka:Vuonna 1904 kuolleet
El-Hadji Gana Kane

El-Hadji Gana Kane (s. 11. huhtikuuta 1995 Dakar, Senegalhttp://urheiluuutiset.com/el-hajdi-kane-sopimukseen-sjkn-kanssa/ ) on senegalilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Kane on keskuspuolustaja. Kane on RCD Mallorcan kasvatti. Hän pelasi seuran akatemiassa vuodet 2002–2014. Kausina 2014–2015 ja 2015–2016 Kane pelasi Tercera Divisiónin CD Binissalemissa ja CD Ferriolensessa.http://www.lapreferente.com/J181131/cd- binissalem/el-hadji.htmlhttp://www.resultados-futbol.com/jugador/gana-kane-el- hadji-234373 Helmikuussa 2016 Kane siirtyi testijakson jälkeen Veikkausliigan hallitsevaan mestariin Seinäjoen Jalkapallokerhoon (SJK) vuoden mittaisella sopimuksella. SJK ei ollut tyytyväinen El-Hadji Kanen suoritukseen ja purki sopimuksen kauden aikana pelattuaan vain kahdeksan ottelua SJK:n paidassa. Lisäksi ikävänä yllätyksenä SJK:lle tuli jälkikäteen Kanesta maksettavaksi tullut kasvattajaraha. Seuraavat kaksi kautta El-Hadji Kane pelasi Norjan pääsarjassa Sandefjordin riveissä. El-Hadji Kane palasi kaudeksi 2019 Suomeen Veikkausliigaan nousseen Kokkolan Palloveikkojen (KPV) puolustukseen. Kanen ura tälläkin kertaa jäi lyhyeksi, sillä hän pelasi vain viisi ottelua KPV:n puolustuksessa. ==Lähteet== Luokka:Senegalilaiset jalkapalloilijat Luokka:Vuonna 1995 syntyneet Luokka:Elävät henkilöt
Seksihullut / Nitebuzz

Seksihullut / Nitebuzz on kahden samannimisen yhtyeen split-albumi, joka julkaistiin tammikuussa 2012. == Kappaleet == ;A-puoli: Seksihullut #Nimees Googletan #Poikkinainti #Lohtua viinasta ;B-puoli: Nitebuzz # * Nightbus #Edge of Town #Night Road == Kokoonpano == ;Seksihullut * Sirpa – laulu * Jyrki – laulu, kitara * Jarkko – kitara * Milla – bassokitara * Vilu – rummut ;Nitebuzz * Johnny Toxic – laulu, kitara * Radam – kitara, taustalaulu * Kona – basso, taustalaulu * Tony – rummut, taustalaulu == Aiheesta muualla == * Seksihullut / Nitebuzz finnmusic.net -sivustolla Luokka:Seksihullujen albumit Luokka:Vuoden 2012 split-albumit
Verho (täsmennyssivu)

Verho tarkoittaa seuraavia: * verho, ikkunan, oven tms. eteen ripustettu kangas == Sukunimi == * Arto Verho (s. 1942), tekniikantutkija ja professori * Boris Verho, kirjailijasalanimi, jonka oikea nimi ei ole tiedossa * Satu Verho (s. 1978), kiekonheittäjä * Urho Verho (1912–1988), kirjallisuustieteilijä * Veronica Verho, Marieeveronica (s. 1996), videobloginpitäjä * Yrjö Verho (1901–1992), taidemaalari Luokka:Luettelot henkilöistä sukunimen mukaan
Bakkafrost

P/F Bakkafrost on färsaarelainen elintarvikealan konserniyritys, joka kasvattaa kuoretta, lohta ja taimenta, jalostaa niitä ja myy kalatuotteita. Yrityksen toiminta on jaettu kolmeen toimintoon: kalanviljely, lisäarvoa antavat tuotteet, sekä kala-aterioiden, -öljyn ja -ruuan tuotanto ja myynti. Bakkafrostilla on 19 omaa kalankasvattamoa Färsaarten 18 eri vuonossa. Yhtiön perustivat veljekset Hans ja Róland Jacobsen vuonna 1968. Ensimmäinen kalankäsittelylaitos valmistui samana vuonna. Ensimmäisen kymmenen vuoden aikana yritys keskittyi kalastetun kalan, kuten sillien käsittelyyn, jalostamiseen ja myyntiin. Vuonna 1979 yritys aloitti kalanviljelyn yhtenä ensimmäisistä toimijoista Färsaarilla. 1980-luvulla Bakkafrost keskittyi mustakitaturskan jalostukseen, mutta saaliiden määrät romahtivat 1990, mikä ajoi yrityksen ja elinkeinon taloudellisiin vaikeuksiin. Vuonna 1986 alkoi lohen ja kuoreen viljely. Viljelyä ja kalankäsittelylaitoksia laajennettiin. Vuoteen 2006 mennessä yhtiön kalankasvattamojen laajuus vastasi 18 000 tonnia perattua kalaa ja kalankäsittelylaitokset pystyivät perkaamaan 55 tonnia lohta päivässä. Yritys kasvoi edelleen. Vuonna 2010 perattua kalaa tuotettiin jo yli 21 000 tonnia. Samana vuonna yhtiö listautui Oslon pörssiin. Vuonna 2011 yhtiö hankki enemmistön färsaarelaisesta P/f Havsbrún -yhtiöstä, jolloin se sai kala-aterioiden, -öljyn ja kalanruuan valmistuskapasiteettia ja lisää kalanviljelmiä. Myös muita yritysjärjestelyjä tehtiin. Enemmistö monista yritysostojen seurauksena saaduista kalaviljelmistä jouduttiin myymään Färsaarten kalankasvatussäännösten seurauksena. Vuonna 2013 yhtiö päätti mittavista uudistus- ja laajennusinvestoinneista seuraavan viisivuotiskauden aikana. Vuonna 2014 Bakkafrost-konserni tuotti runsas 44 000 tonnia perattua lohta ja runsas 85 000 tonnia kalaöljyä. Yhtiöllä on hallussaan noin 55 prosenttia Färsaarten lohentuotannosta. Oman arvionsa mukaan yhtiö on maailman 15. suurin lohentuottaja. Myynnistä suuntautui 64 % Eurooppaan, 16 % Yhdysvaltoihin, 13 % Kiinaan ja 8 % muihin maihin (mm. Venäjä). Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä. ==Katso myös== * Mowi * SalMar * Lerøy Seafood Group ==Lähteet== Färsaarelaiset pörssiyhtiöt Luokka:Tanskalaiset elintarvikeyhtiöt Luokka:Kala- ja äyriäistuotteet Luokka:Kalankasvatus
Arto Verho

Arto Juhani Verho (s. 1942) on suomalainen tekniikantutkija ja professori. Hän on ollut Lappeenrannan teknillisen korkeakoulun koneensuunnitteluopin professori vuodesta 1981. Hänen tutkimuskohteenaan on ollut mekanismioppi ja tuotesuunnittelun menetelmät.Facta 2001, WSOY 1986, 18. osa, palsta 77 == Lähteet == Luokka:Suomalaiset insinöörit Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1942 syntyneet Luokka:Elävät henkilöt
Men’s Riesen Slalom Trail

Men’s Riesen Slalom Trail Men’s Riesen Slalom Trail Paikkakunta: Mikuni, Yuzawa, Japani Talviurheilukeskus: Naeban laskettelukeskus Vuori: Takenokoyama Rinneluokitus: Musta Pituus: 540 m (1 150 m) Maksimijyrkkyys: 32° Keskijyrkkyys: 27° (21°) Hissi Hissi Hissi: High-Speed Lift No. 2 Tyyppi: 4-hengen tuolihissi Miehet Miehet Suurpujottelu Suurpujottelu Lähtö: 1 375 m Maali: 925 m Korkeusero: 450 m 1\. MC-kilpailu: 12.3.1973 Men’s Riesen Slalom Trail on laskettelurinne Naeban laskettelukeskuksessa Yuzawassa Niigatan prefektuurissa Japanissa. Men’s Riesen Slalom Trail tunnetaan miesten suurpujottelun maailmancupin kilpailujen isäntäpaikkana. Vuosien 2016 ja 2020 maailmancupin kilpailuissa rinteen alaosana oli Ski Slope No. 3 -rinne, jonne mentiin viistosti High-Speed Lift No. 8 -hissin yläaseman alapuolelta. == Lähteet == *Naeba Ski Resort princehotels.com *Naeba Ski Resort map princehotels.com *Results – Naeba fis-ski.com Luokka:Japanin laskettelurinteet Luokka:Alppihiihdon maailmancupin rinteet Luokka:Niigatan prefektuuri
Vähä-Valkiainen

Vähä-Valkiainen eli Vähä Valkijärvi on Pirkanmaalla Parkanossa Jylhänkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä-Valkiainen on osa Vatajanjoen valuma-aluetta. == Maantietoa == Järven pituus on 550 metriä, leveys 200 metriä ja sen pinta-ala on 8,0 hehtaaria. Se sijaitsee Iso Venesjärven pohjoispuolella ja Jylhänkankaan eteläpuolella. Järven itäpuolella on kahden maatalon peltoja, mutta muuten ovat rannat kangasmetsää. Siihen ei laske muualta ojia ja sen laskuoja yhtyy 200 metrin päässä Venesjokeen. Rantaviivan pituus on 1,4 kilometriä. Järven rantaan on rakennettu kolme vapaa-ajan asuntoa. Niille johtaa tiet Iso Venesjärveä kiertävältä kylätieltä, joka lähtee 200 metriä idässä järveä ohittavalta valtatieltä 3. Pohjoisrannan asuntojen edestä on ranta ruopattu puhtaaksi. == Lähteet == Luokka:Vatajanjoen valuma-alue Luokka:Parkanon järvet
Francesco Sabatini

Francesco Sabatini (1722 Palermo – 1797 Madrid), myös tunnettu nimellä Francisco Sabatini, oli italialainen arkkitehti, joka työskenteli Espanjassa 1700-luvulla. Hänen työnsä edusti uusklassismia. == Lähteet == == Aiheesta muualla == Luokka:Italialaiset arkkitehdit Luokka:Uusklassinen arkkitehtuuri Luokka:Vuonna 1722 syntyneet Luokka:Vuonna 1797 kuolleet
Enn Vetemaa

thumb|Enn Vetemaa esiintyi kirjallisuusfestivaali HeadReadissa 29. toukokuuta 2011. Enn Vetemaa (20. kesäkuuta 1936 – 28. maaliskuuta 2017) oli virolainen kirjailija ja säveltäjä. Hän kuvaa teoksissaan usein taiteilijoita ja pohtii ihmisen vastuuta ja suhdetta omaan aikaansa. Proosan lisäksi hän julkaisi runoja ja näytelmiä.Facta 2001, WSOY 1986, 18. osa, palsta 168 Vetemaa oli Viron televisiossa toimittajana 1965–1969. Vetemaan näytelmistä on suomennettu ainakin Illallinen viidelle (Öhtusöök viiele), jota esitettiin Tampereen, Kemin ja Varkauden teattereissa vuonna 1974. Sitä seuraavana vuonna Tampereen Teatteri toi näyttämölle Vetemaan näytelmän Mestareiden Pyhä Susanna (Püha Susanna ehk Meistrite kool).Enn Vetemaa, Ilona-esitystietokanta, Teatterin tiedotuskeskus. Viitattu 8.12.2016. ==Suomennetut teokset == * Vedenneidot, suom. Eva Lille. Kirjayhtymä, 1983 (Neuvostokirjallisuutta). ISBN 951-26-2489-3 * Virolaiset painajaiset. Itämeri-kirjat, 1991. (Viron demonologisen seuran suursarja; 1. Kirja). ISBN 952-90-3071-1 ;Näytelmät ja kuunnelmat * Illallinen viidelle (Öhtusöök viiele), suom. Eva Lille, Helsinki: TNL 1973 (näytelmämoniste) * Mestareiden Pyhä Susanna (Püha Susanna ehk Meistrite kool), suom. Eva Lille, Helsinki: TNL 1975 (näytelmämoniste) * Monumentti. Näytelmäksi dramatisoinut V. Fokin, dramaturgi: Ari Koskinen, kuunnelmaksi sov. Ben Hellman, Yleisradiolle viron kielestä suom. Jouko Vanhanen. Yleisradio, 1982 ;Novellit : Väsymys, antologiassa: Suomenlahden takaa: Viron uutta proosaa. Toim. Eva Hyvärinen ja Endel Mallene, Suom. Eva Hyvärinen, Aino Kaasinen & Kirsti Paukkunen. WSOY, 1968 ===Suomennettuja runoja=== Runoja antologiassa 20 nykyvirolaista runoilijaa, toim. Raili Kilpi- Hynynen & Arvo Turtiainen, Helsinki: Tammi 1969. Runot on suomentanut Väinö Kirstinä.Enn Vetemaa, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 4.11.2021 * Harmaaseen graniittikallioon * Niin kuin on yleensä tapa * Pseudopastoraali * Romanssi * Yleinen suojasään pyhäpäivä == Lähteet == == Aiheesta muualla == * Luokka:Virolaiset kirjailijat Luokka:Vuonna 1936 syntyneet Luokka:Vuonna 2017 kuolleet
David Faupala

David Faupala (s. 11. helmikuuta 1997 Bully-les-Mines) on ranskalainen jalkapalloilija, joka edustaa englantilaista Manchester Cityä. Pelipaikaltaan Faupala on hyökkääjä. Faupala on RC Lensin kasvatti. Hän siirtyi seurasta vuonna 2015 englantilaisen Manchester Cityn juniorijoukkueeseen. Faupala teki debyyttinsä seuran paidassa helmikuussa 2016 FA Cupin ottelussa Chelseaa vastaan onnistuen maalinteossa.http://us.soccerway.com/players/david- faupala/320114/ Faupala on pelannut Ranskan alle 17- ja alle 18-vuotiaiden maajoukkueissa.http://www.mirror.co.uk/sport/football/news/who-david- faupala-5-things-6045983 == Lähteet == Luokka:Ranskalaiset jalkapalloilijat Luokka:Vuonna 1997 syntyneet Luokka:Elävät henkilöt
Herbert Wetterstrand

Herbert Gustaf Wetterstrand (6. heinäkuuta 1905 Kokemäki – 26. heinäkuuta 1986 Helsinki) oli suomalainen yritysjohtaja ja kauppaneuvos. Hän oli Oy Stockmann Ab:n toimitusjohtaja vuosina 1957–1970.Facta 2001, WSOY 1986, 18. osa, palsta 171 Herbert Wetterstrandin isä Ludvig Wetterstrand oli Kokemäen kunnanlääkäri ja myöhemmin piirilääkäri Helsingissä. Suku oli tullut Suomeen Ruotsista 1870-luvulla. Wetterstrand kirjoitti ylioppilaaksi Nya svenska läroverketistä vuonna 1923 ja valmistui diplomiekonomiksi Svenska handelshögskolanista vuonna 1925, minkä jälkeen hän opiskeli kaksi vuotta taloustiedettä Lontoon yliopistossa ja London School of Economicsissa. Hänet palkattiin vuonna 1927 konttoristiksi Stockmannille, jonka palveluksessa hän työskenteli koko uransa. Hän toimi yhtiön luottopäällikkönä 1943–1948, apulais- ja myyntijohtajana 1948–1954, vt. toimitusjohtajana 1953, varatoimitusjohtajana ja kaupallisena johtajana 1954–1957 sekä toimitusjohtajana 1957–1970. Wetterstrandin johtajakaudella Stockmann avasi uudet tavaratalot Tampereelle vuonna 1957 ja Pietarsaareen vuonna 1967 sekä rakennutti uuden tukkukeskuksen Helsingin Pitäjänmäkeen ja Akateeminen Kirjakaupan Kirjatalon Helsingin keskustaan. Wetterstrand kuului yhtiön hallitukseen vuodesta 1958 ja toimi uransa lopuksi sen puheenjohtajana vuosina 1970–1973. Wetterstrandilla oli paljon luottamustoimia. Hän kuului 1954–1974 Vakuutus Oy Pohjolan, 1957–1970 Tukon, 1958–1960 Rautakauppojen Oy:n, 1959–1970 Rautakonttorin, 1961–1975 Suomen Höyrylaivan ja 1965–1974 Pohjoismaiden Yhdyspankin hallintoneuvostoon, 1957–1970 Suomen Rauta- ja Koneliikkeiden Yhdistyksen, 1957–1970 Suomen Tukkukauppiaiden Liiton ja 1958–1974 Helsingin kauppakamarin hallitukseen, vuodesta 1962 Kansainvälisen kauppakamarin Suomen osaston ja Suomen Messujen johtokuntaan, vuodesta 1957 Svenska Handelshögskolanin säätiön edustajistoon, 1957–1974 Yksityisyrittäjäin säätiön ja vuodesta 1968 Ekonomiska Samfundetin hallitukseen sekä vuodesta 1969 Suomen Ulkomaankauppaliiton valtuuskuntaan. Lisäksi hän kuului Pelastakaa Lapset ry:n keskushallitukseen 1956–1959, Finnish-British Societyn hallitukseen vuodesta 1961 ja Saksalais-suomalaisen yhdistyksen hallitukseen vuodesta 1964. Hänelle myönnettiin kauppaneuvoksen arvonimi vuonna 1960. == Lähteet == Luokka:Kauppaneuvokset Luokka:Suomalaiset yritysjohtajat Luokka:Vuonna 1905 syntyneet Luokka:Vuonna 1986 kuolleet
Johannes Widekindi

Johan(nes) Widekindi (noin 1620 – 24. joulukuuta 1675) oli ruotsalainen kaunopuheisuuden opettaja ja historiografi eli historiantutkija. Hän teki nuoruudessaan opintomatkan ­Englantiin ja toimi sen jälkeen kotiopettajana ja kirjastonhoitajana useissa Tukholman aatelispalatseissa. Hän järjesti valtakunnankansleri Axel Oxenstiernan suuren arkiston. Kirjoittamalla maaliskuun 1. päivänä 1663 kirjeen valtakunnankansleri Magnuslle Widekindi sai kaksi vuotta myöhemmin historiografin viran ja oikeuden käyttää vapaasti tarvitsemiaan lähteitä. Widekindi kirjoitti latinaksi ja käänsi valmiin tekstin heti apulaisten avulla ruotsiksi. Hän kirjoitti Ruotsin suurvalta- ajasta muun muassa sotahistoriateoksen Thet Swenska i Ryssland. Tijo åhrs Krijgz-Historie ja Kustaa Aadolfin elämäkerran. Hänen kirjoittamansa kronikat olivat tyylillisesti kömpelöitä mutta arvokkaita 1600-luvun historian tuntemuksen kannalta, sillä arkistomateriaali, jota hän käytti kirjoitustensa aineistona, on suurelta osin tuhoutunut.Facta 2001, WSOY 1986, 18. osa, palsta 194 Hänet vangittiin 1675 epäiltynä kuningasvallan vastustamisesta mutta vapautettiin pian.Widekindi, Johannes Tietosanakirja osa 11 palsta 1468. Tietosanakirja Oy 1922 == Lähteet == == Aiheesta muualla == * Johannes Widekindi, Svenskt biografiskt handlexikon Luokka:Ruotsalaiset historioitsijat Luokka:1620-luvulla syntyneet Luokka:Vuonna 1675 kuolleet
Seksihullut (albumi)

__NOTOC__ Seksihullut on saman nimisen punkyhtyeen esikoisalbumi, joka julkaistiin huhtikuussa 2011 levymerkillä Temmikongi. == Vastaanotto == Soundin Antti Luukkanen antoi albumille kolme tähteä viidestä, mainiten Seksihullujen tuntuneen aluksi pelkältä vitsiltä, mutta sen viehätyksen piilevän sopivassa suhteessa punkin anarkiaa ja avantgardea, kommentoiden albumin sopivan nautittavaksi pienissä erissä. Luukkanen sanoi myös seuraavaa: == Kappaleet == Kaikki kappaleet säveltänyt, sanoittanut ja sovittanut Seksihullut. === A-puoli === #Hampurilainen #Hups! Nettikamera päällä #Häähullut #Käteenveto #Puhelintyttö #Luottokorttiluettelo #Candypelle #Blondi tuli taloon === B-puoli === # * Seikkailija vaivautuu #Lokki lensi metsään #T-2 #Bilelintu #Myrkkypostia #Punaista muusia #Taas kännissä #Unelmaa vai paskaa? #Kusinen lumiukko == Kokoonpano == * Sirpa – laulu * Jyrki – laulu, kitara * Jarkko – kitara * Tuuli – bassokitara * Vilu – rummut === Tuotanto === * P. Dassum – masteroija * Roope Seppälä – äänittäjä, miksaaja == Arvostelut == * Soundi: == Aiheesta muualla == * Seksihullut finnmusic.net -sivustolla * Seksihullut discogs.com -sivustolla == Lähteet == Luokka:Vuoden 2011 esikoisalbumit Luokka:Seksihullujen albumit
Etelästoa (Olympia)

Etelästoa oli antiikin aikainen stoa eli pylväshalli Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa Buleuterionin raunioiden eteläpuolella. Etelästoa rakennettiin klassisen kauden lopulla noin vuonna 360–350 eaa., suunnilleen samaan aikaan niin kutsutun Kaikuhallin kanssa. Rakennuksesta käytetty nimi on nykyaikainen ja perustuu sen sijaintiin. Stoan on ehdotettu olleen sama kuin Olympian nimellä Proedria tunnettu rakennus, jonka Pausanias mainitsee, mutta tästä ei ole varmuutta. Herulien hyökkäyksen pelossa stoan ja Zeuksen temppelin ympärille rakennettiin muuri vuonna 267 jaa. Etelästoa sijaitsi nimensä mukaisesti Olympian pyhäkköalueen etelälaidalla varsinaisen temenos-alueen eli Altiksen ulkopuolella. Rakennuksen pituus oli noin 80,6 metriä ja leveys noin 14,1 metriä. Stoa avautui etelään ja siinä oli julkisivun puolella doorilaiset pylväät, pitkillä sivuilla 34 pylvästä ja lyhyillä sivuilla 6 pylvästä. Eteläosan keskellä oli ulkoneva, noin 7 metriä leveä portiikki, jonka julkisivussa oli kuusi doorilaista pylvästä ja sivuilla kolme pylvästä. Se teki rakennuksesta hieman T-kirjaimen muotoisen. Stoan sisäpuolella oli pituussuunnassa 17 korinttilaista pylvästä, jotka jakoivat rakennuksen kahteen laivaan. Stoan pohjoislaita muodostui seinästä, jossa oli pohjoiseen pyhäkköalueen puolelle johtava ovi kummassakin päässä. Stoa oli rakennettu marmoriselle jalustalle ja tehty paikallisesta kalkkikivestä, jossa on paljon mm. simpukankuoria. == Lähteet == Luokka:Olympian rakennukset ja rakennelmat Luokka:Stoat
Kaakkoistalo

Kaakkoistalo on nimitys, jota käytetään eräästä antiikin aikaisesta rakennuksesta Olympiassa Kreikassa. Se oli mahdollisesti Hestian pyhäkkö. Rakennuksesta käytetty nimi on nykyaikainen ja perustuu sen sijaintiin. Kaakkoistalo rakennettiin klassisella kaudella. Rakennuksen itäosassa on suorakulmion muotoinen alue, joka on saattanut olla pyhitetty Hestialle. Rakennuksesta käytetään joskus myös nimeä Hellanodikaion ja se on saattanut olla pyhäkön lisäksi hellanodikai-viranomaisten rakennus. Rakennus oli käytössä ensimmäiselle vuosisadalle eaa., jolloin se purettiin ja paikalle rakennettiin useita erilaisia rakennuksia. Ne puolestaan purettiin ensimmäisellä vuosisadalla jaa., kun paikalle rakennettiin Neron huvila. Myöhemmin paikalle rakennettiin puolestaan niin kutsuttu Itäinen kylpylä. Kaakkoistalo sijaitsi nimensä mukaisesti Olympian temenos-alueen eli Altiksen kaakkoispuolella etelään niin kutsutusta Kaikuhallista. Rakennuksessa oli useita historiallisia vaiheita. Alun perin se koostui kahdesta neliömäisestä reunahuoneesta ja atriumista, jonka koko oli noin 29 x 23 metriä. Myöhemmin noin 373–350 eaa. tämän rakennuksen ydin eli huoneet atriumia lukuun ottamatta ympäröitiin kolmelta sivulta doorilaista tyyliä edustaneella pylväiköllä, joka toimi rakennuksen julkisivuna länteen päin, sekä lisättiin kaksi keskimmäistä neliömäistä huonetta. Tässä vaiheessa rakennus muistutti arkkitehtuuriltaan stoaa eli pylväshallia ja sen pituus oli noin 36,4 metriä ja leveys noin 14,6 metriä. Rakennuksen historiasta johtuen siitä ei ole säilynyt nykyaikaan paljoakaan. Säilyneisiin jäänteisiin kuuluu muun muassa joitakin katon koristeosia. == Lähteet == Luokka:Antiikin Kreikan pyhäköt Luokka:Olympian rakennukset ja rakennelmat
Kaikuhalli

Kaikuhalli eli Ekho-stoa (), myös Maalattu stoa (, Stoa poikilē), oli antiikin aikainen stoa eli pylväshalli Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. Stoa rakennettiin klassisen kauden loppupuolella noin vuonna 350 eaa. ja sen rakennutti mahdollisesti Makedonian kuningas Filippos II. Stoa sai nimensä siitä, että huudettaessa kaiun kerrottiin toistuvan sen pylväikössä seitsemän kertaa. Toisen nimensä rakennus sai siitä, että se oli koristeltu lukuisin maalauksin. Stoa sijaitsi Olympian temenos-alueen eli Altiksen itälaidalla ja muodosti samalla alueen itäisen rajan. Se voitiin rakentaa paikalle sen jälkeen, kun Olympian stadion oli siirretty nykyiselle paikalleen idemmäksi. Stoan pituus oli noin 97,3 metriä ja leveys noin 11,5 metriä. Rakennusta muutettiin sen historian aikana usein ja siinä käytettiin useita tyylejä: toisten lähteiden mukaan sen uloimmat pylväät saattoivat edustaa korinttilaista tyyliä ja sisemmät pylväät doorilaista tyyliä; toisten lähteiden mukaan sisemmät pylväät olisivat puolestaan olleet mahdollisesti joonialaista tyyliä. Rakennuksen edessä oli lukuisia pyhäkköalueelle annettuja votiivilahjoja, kuten patsaita. == Lähteet == == Aiheesta muualla == Luokka:Olympian rakennukset ja rakennelmat Luokka:Stoat
Leonidaion

Leonidaion () oli antiikin aikainen hotellirakennus Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. thumb|left|220px|Leonidaionin julkisivun joonialaisen pylväikön raunioita. Leonidaion rakennettiin hellenistisen kauden alussa noin vuonna 330 eaa. Se on saanut nimensä sen kustantaneesta Leonidas Naksoslaisesta, joka myös toimi rakennuksen arkkitehtina. Leonidaion toimi Olympian pyhäkköalueen ja Olympian kisojen arvovieraiden ja parhaimpien urheilijoiden majoitustilana eli eräänlaisena aikansa hotellina. Roomalaisella ajalla rakennukseen tehtiin suuria muutoksia kahteen otteeseen ja se toimi roomalaisten viranomaisten majoitustilana. Leonidaion sijaitsi Olympian varsinaisen temenos-alueen eli Altiksen lounaispuolella etelään Feidiaan työpajasta. Rakennus oli pohjakaavaltaan neliömäinen, ja sen sivujen pituudet olivat noin 74,8 ja 81,1 metriä. Rakennuksen julkisivun pylväikkö edusti joonialaista tyyliä ja koostui 138 pylväästä. Rakennuksen keskellä oli peristyylisisäpiha, jonka pylväikkö koostui 44 doorilaista tyyliä edustaneesta pylväästä. Rakennuksen länsisiiven pituus oli alun perin jaettu kuuden huoneen kesken ja muiden siipien pituus 12 huoneen kesken kukin; yhteensä siinä oli yli 50 huonetta. Huoneet avautuivat pihalle päin. Roomalaisella ajalla rakennuksen huonejakoa muutettiin monimutkaisemmaksi ja sisäpihan keskelle lisättiin vesiallas. Leonidaionin koilliskulmassa oli Leonidaan patsas. == Lähteet == == Aiheesta muualla == Luokka:Hotellit Luokka:Olympian rakennukset ja rakennelmat
Neron huvila

Neron huvila oli antiikin aikainen keisari Neron käyttöön rakennettu huvila Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa. Huvila rakennettiin roomalaisella kaudella noin vuonna 65–67 jaa. Se valmistui keisari Neron käyttöön, kun tämä osallistui vuonna 67 järjestettyihin, vuodelta 65 siirrettyihin 211. olympiadin Olympian kisoihin. Huvila rakennettiin varhaisempien niin kutsutun Kaakkoistalon ja sen Hestian pyhäkön sekä muiden huvilaa varten purettujen rakennusten paikalle. Rakennus on tunnistettu Neron taloksi, koska yhdessä vesiputkessa on Neron keisarillinen leima tekstillä NER. AVG. Rakennusta muokattiin ja laajennettiin aina 300-luvulle jaa. saakka. Paikalle rakennettiin muun muassa niin kutsuttu Itäinen kylpylä Septimius Severuksen aikana 200-luvun jaa. alkupuolella. Huvila sijaitsi Olympian temenos-alueen eli Altiksen kaakkoispuolella. Rakennuksessa oli lukuisia huoneita. Sen sisäänkäynti oli lännestä ja sen jälkeen tulivat ensin atrium ja sitten joonialaista tyyliä edustanut peristyylipiha. Pihan ympärillä oli lukuisia muita huoneita ja puutarhoja. Rakennuksen eteläsiivessä oli pieni apsiksella varustettu kuuma kylpylä. Huvilasta länteen aiemman Kaakkoistalon paikan lähellä sijaitsivat Neron triumfikaari sekä pieni odeion eli musiikkiteatteri. == Lähteet == Luokka:Olympian rakennukset ja rakennelmat
Zanes

Zanes (monikko, , ”Zeukset”) olivat joukko antiikin aikaisia Zeus-jumalaa esittäneitä pronssipatsaita Olympian pyhäkköalueella Kreikassa. Niiden nimi oli peräisin Zeuksen nimen doorilaisesta muodosta Zan. Zanes-patsaat oli kustannettu niillä rahoilla, jotka Olympian kisoissa vilppiä tehneet joutuivat maksamaan sakkona. Patsaat oli asetettu riviin Olympian temenos-alueelta eli Altiksesta Olympian stadionille johtaneen kulkureitin varten, ja jokaiseen patsaaseen oli kirjoitettu, kenen sakkorahoilla ja minkä teon vuoksi se oli pystytetty. Näin ne toimivat eräänlaisena häpeärangaistuksena sekä kilpailijalle että koko tämän kotikaupungille. Sijaintipaikan ansiosta kaikki kisapaikalle matkalla olleet urheilijat joutuivat kulkemaan niiden ohi. Tämän oli tarkoitus kannustaa muita välttämään vilppiä. Pausaniaan mukaan ensimmäinen patsas pystytettiin 98. olympiadin kisojen (388 eaa.) jälkeen. Tuolloin eräs thessalialainen nimeltään Eupolos tuomittiin sakkoihin, koska oli lahjonut kolme kanssakilpailijaansa nyrkkeilyottelussa. Muita tapauksia olivat muun muassa ateenalainen Kallippos, joka lahjoi vastustajansa 112. olympiadin kisojen (332 eaa.) viisiottelussa, sekä aleksandrialainen Sarapion, joka tuomittiin pelkuruudesta hänen paettuaan juuri ennen 201. olympiadin kisojen (25 jaa.) pankration-ottelua. Erikoista kyllä, vilpistä tuomittujen voittajien nimiä ei kuitenkaan poistettu virallisista voittajien luetteloista. Zanes-patsaita oli ainakin kuusitoista. Patsaista yksikään ei ole säilynyt nykyaikaan; ainoastaan niiden jalustat ovat tallella. == Lähteet == == Aiheesta muualla == Luokka:Antiikin kreikkalaiset veistokset Luokka:Olympian kisat Luokka:Olympian rakennukset ja rakennelmat
Warriors FC

Warriors FC on singaporelainen jalkapalloseura Choa Chu Kangin alueelta Luoteis-Singaporesta. Warriors tunnettiin aikaisemmin nimellä Singapore Armed Forces Football Club. Seura pelaa maan korkeimmalla sarjatasolla S.Leaguessa. Warriors on maansa menestynein seura yhdeksällä mestaruudellaan. Mestaruudet se on voittanut 1997, 1998, 2000, 2002, 2006, 2007, 2008, 2009 ja 2014. Singapore Cupin se on voittanut neljästi: mestaruusvuodet ovat 1999, 2007, 2008 ja 2012. ==Lähteet== Luokka:Singaporelaiset jalkapalloseurat Luokka:Vuonna 1975 perustetut urheiluseurat
Flirttipirtti

Flirttipirtti on punkyhtye Seksihullujen EP-levy, joka julkaistiin tammikuussa 2011. Äänite julkaistiin ainoastaan C-kasettiformaatissa. == Kappaleet == #Häähullut #Candypelle #Tein lapsen #Sukupuolitauti #Seksivankila #Eläimiin sekaantuja #Missä yösi vietitkään? #Seksihullun polkka #Pohjolan pidot #Missi, missi! == Aiheesta muualla == * Flirttipirtti discogs.com -sivustolla * Flirttipirtti rateyourmusic.com -sivustolla Luokka:Vuoden 2011 EP:t Luokka:Seksihullujen albumit
Singapore Cup

Singapore Cup on singaporelainen vuosittain järjestettävä jalkapalloturnaus. Nykymuodossaan cup on järjestetty vuodesta 1998 lähtien. Eniten mestaruuksia on voittanut Home United FC, jolla on kuusi mestaruutta. ==Mestarit== Lähde: * 1998 Tanjong Pagar United * 1999 Singapore Armed Forces * 2000 Home United * 2001 Home United * 2002 Tampines Rovers * 2003 Home United * 2004 Tampines Rovers * 2005 Home United * 2006 Tampines Rovers * 2007 Singapore Armed Forces * 2008 Singapore Armed Forces * 2009 Geylang United * 2010 Bangkok Glass * 2011 Home United * 2012 Singapore Armed Forces * 2013 Home United * 2014 Balestier Khalsa * 2015 Albirex Niigata ==Lähteet== Luokka:Singaporen jalkapallokilpailut Luokka:Kansalliset jalkapallocupit
George Hadley

George Hadley (1685–1768) oli brittiläinen fyysikko ja meteorologi. Hän ymmärsi, miten Maan pyörimisliike vaikuttaa ilmakehän kiertoliikkeisiin. Vuonna 1735 Hadley esitti periaatteen, joka on nimetty hänen mukaansa Hadleyn laiksi: Maan pyörimisliikkeen takia ilman ja veden vaakasuorat virtaukset (mm. pasaatituulet) kääntyvät pohjoisella pallonpuoliskolla oikealle mutta eteläisellä pallonpuoliskolla vasemmalle. ==Katso myös== *Hadleyn solu == Lähteet == Luokka:Brittiläiset meteorologit Luokka:Brittiläiset fyysikot Luokka:Vuonna 1685 syntyneet Luokka:Vuonna 1768 kuolleet
Udomporn Polsak

Udomporn Polsak (, s. 6. lokakuuta 1981 Nakhon Ratchasima) on thaimaalainen painonnoston olympiavoittaja ja maailmanmestari. Polsak voitti olympiakultaa naisten 53 kg:n painoluokassa Ateenassa 2004 yhteistuloksella 222,5 kilogrammaa. Tempauksessa hän nosti 97,5 kg ja työnnössä 125 kg. Polsak voitti saman painoluokan maailmanmestaruuden Vancouverissa 2003 niin ikään yhteistuloksella 222,5 kg. Hän voitti tuolloin tempauksen maailmanmestaruuden tuloksella 100 kg ja sai työnnössä hopeaa nostettuaan 122,5 kg. Varsovan MM- kilpailuissa 2002 hän sai 53 kg:n sarjassa pronssia sekä tempauksessa, työnnössä että yhteistuloksessa. Chiang Maissa 1997 hän oli 46-kiloisissa kuudes. Nuorten MM-kilpailuissa hän sijoittui toiseksi 48-kiloisissa 1998 ja 1999. Polsak saavutti Busanin Aasian kisoissa 2002 hopeaa 53 kg:n painoluokassa. Aasian-mestaruuskilpailuissa hän oli 48-kiloisissa kolmas 2000 ja 53-kiloisissa toinen 2004. == Lähteet == Luokka:Thaimaalaiset painonnostajat Luokka:Thaimaalaiset olympiavoittajat Luokka:Vuonna 1981 syntyneet Luokka:Elävät henkilöt
Seksihullujen laulu

Seksihullujen laulu on punk rock -yhtye Seksihullujen kokoelma-albumi. Se julkaistiin vuonna 2014 levymerkillä Airiston punk-levyt. Kokoelma sisältää yhtyeen esikoisalbumin Seksihullut, kolmen aikaisemmin julkaistun split- albumin kappaleet sekä kaksi uutta kappaletta. == Kappaleet == #Nimees googletan #Poikki nainti #Lohtua viinasta #Hampurilainen #Hups! Nettikamera päällä #Häähullut #Käteenveto #Puhelintyttö #Luottokorttiluettelo #Candypelle #Blondi tuli taloon #Seikkilija vaivautuu #Lokki lensi metsään #T-2 #Bilelintu #Myrkkypostia #Punaista muusia #Taas kännissä #Unelmaa vai paskaa #Kusinen lumiukko #Kiimaiset poliisit #12 lasta #Sukupuolitauti #Seksihullu #Leena #Papukaija #Panttivankitilanne #Papukaija 2 #Apua! Mä kuolen #Synttärit #Seksihullut tulee #Mistä lapset tulevat? #Tein lapsen #Jouduin TYKSiin #Tapellaanko? #Rakastan ihmisiä #Venäjän hiplari == Aiheesta muualla == * Seksihullujen laulu discogs.com -sivustolla * Seksihullujen laulu rateyourmusic.com -sivustolla Luokka:Seksihullujen albumit Luokka:Vuoden 2014 kokoelma-albumit
Lamminpohjalampi

Lamminpohjalampi eli Lamminpohjanlammi on Pirkanmaalla Parkanossa Ylisenpään kylän pohjoispuolella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Lamminpohjalampi on osa Vatajanjoen valuma-aluetta. == Maantietoa == Lammen pituus on 250 metriä, leveys 200 metriä ja sen pinta-ala on 4 hehtaaria. Se sijaitsee Lamminpohjankankaan ja Mustakeitaan turvetuotantoalueen välissä. Lammen ympäristö on ojitettua suota. Siihen laskee kaksi suo-ojaa ja siitä lähtee kaivettu suo-oja, joka yhtyy 400 metrin päässä Mustakeitaan tuotantoalueen kuivatusojaan. Noin 1,2 kilometrn päästä kuivatusoja yhtyy vanhaan Kärppäluomaan, joka laskee Ylisenjärveen. Rantaviivan pituus on 900 metriä. Rannat ovat pääosin suota, mutta pohjoisrannat ovat kovaa maata. Lampi on autio eikä sinne johda tietä. Tuotantoalueen huoltotie kulkee lammen ohitse 50 metrin etäisyydeltä. == Lähteet == Luokka:Vatajanjoen valuma-alue Luokka:Parkanon järvet
Home United FC

thumb|right|230px|Joukkueen kotistadion Bishan Stadium. Home United Football Club on jalkapalloseura Bishanin alueelta, Keski-Singaporesta. Joukkue on tunnettu myös nimellä Police Football Club. Seura pelaa maan korkeimmalla sarjatasolla S.Leaguessa. Home United on voittanut Singaporen mestaruuden kahdesti, vuosina 1999, 2003 ja 2021. Singapore Cupin Home United on voittanut kuudesti: 2000, 2001, 2003, 2005, 2011 ja 2013. Se on täten turnauksen parhaiten menestynyt joukkue. ==Lähteet== Luokka:Singaporelaiset jalkapalloseurat
Brunei DPMM FC

Brunei DPMM FC (koko nimi Duli Pengiran Muda Mahkota Football Club) on jalkapalloseura Bandar Seri Begawanista. Se pelaa Singaporen korkeimmalla sarjatasolla S.Leaguessa. Se on voittanut Singaporen mestaruuden kertaalleen vuonna 2015 ja 2019. Se on voittanut myös maansa mestaruuden kahdesti 2002 ja 2004. ==Lähteet== Luokka:Bruneilaiset jalkapalloseurat Luokka:Singaporen pääsarjassa pelanneet ulkomaalaiset jalkapalloseurat Luokka:Vuonna 2000 perustetut urheiluseurat